Johann Sebastian Bach

Johann Sebastian bach (21 Maret 1685-28 Juli 1750) iyâ arèya sorang komponis bân organis Jèrman jhâman Barok. Dhibi’rn ngobâ musik kaangghuy alat musik organ, Harpsischord, clavichord, bân jhughân kaangghuy orkestra. Dhibi’en ella ngobâ lebbi dâri 1000 lagu. Set lagu bi’ Bach brandenburg Concertos, lagu gereja Mass in B minor, iyâ arèya sè palèng kalonta.

 Biografi 
Para musikolog abâgi saloro komposisi èkatèla bhidhâ gaya sè cokop spèsifik mun salèng èbhândhingngaghi taon ghâbâyânna. Sè aghâbây gaya lagu Bach bhidhâ dâri sè laèn iyâ arèya jhâ’ kabbhi lagu sè èghâbây lagu Jesu Joy of Man’s Desiring otabâ lagu sè kabânnya’an èghâbây ètojjhuwaghi kaangghuy Pangiran.

 Bâkto pertama 
Johann Sebastian Bach lahèr è tangghâl 21 Maret 1685 è kotta Eisenach, Jerman, Kakaisaran Romawi Soccè. Ramana anyama Johann Ambrosius Bach, dhibi’en iyâ arèya sorang pamain tarompèt dân dirigèn orkès kotta kasebbhutJones, Richard (2007). The Creative Development of Johann Sebastian Bach. Oxford University Press. hlm. 3. ISBN 0-19-816440-8.. Johann Sebastian iyâ arèya ana’ bungso dâri bâllu’ satarètanan. È bâkto orèng towa Bach matè è taon 1695 dhibi’en ngallè ka Ohrdruf bân èrabât bi’ kaka’ lakè’en, Johann Christoph Bach. È Ohrdruf, Bach nerrossaghi pandidigân ka sakola Lyceum. Bach cokop pènter è sakolana, dâri kaka’na Bach èajhâri amain organ bân kamongkènan jhughân ajhâr amain biola. Bach ajhâr dhibi’ èlmo komposisi kalabân cara biasa bân lazim è jhâman jârèya, iyâ arèya nyalèn buku musik komposisi-komposisi komponis Barok.

È omor 15 taon, Bach tarpaksa kalowar dâri roma kaka’na polana jumla angghuta kalowargana terros atambâ. Bach lèbât parantara pamèmpèn musik sakolana dhâddhi angghuta penyanyi koor è gereja Michaliskirche, è kotta Luneburg. Bach atemmo kalabân komponis pentèng è bâkto jarèya, George Boehm (1662-1773), Bach samarèna jarèya dhâddhi morèddhâ dâlem bidang komposisi. 

 Bâkto kaduwâ’ 
È taon 1702, è Bach mangkat dâri Luneburg dân nyarè lako dhâdhhi organis. Lako dhâddhi organis umumma èbâghi dâ’ ka pemusik sè mennang lomba improvisasi kangghuy organ. Bach mennang lomba kasebbhut bân ollè jabatan è kotta Sangerhausen, tapè pangèran sakètar ta’ endâ’ bân nganga’ orèng sè lebbi towa dâri Bach. È taon 1703, Bach ollè tugâs dhâddhi pelayan dâlem amaèn musik kaangghuy sala sèttong pangèran è Weimar, è bâkto kasebbhut Weimar èparènta bi’ duwâ’ pangèran. Pangèran partama iyâ arèya pèmpènan bân sè nomer duwâ’ iyâ arèya bâkkèlla. È taon sè padâ, Bach ollè lako dhâddhi tokang maèn organ è gereja kotta Arnstadt. È bâkto rèya Bach ngalamè konflik kalabân para angghuta koor, dhibi’en ta’ ollè lako kalabân angghuta koor saèngghâ segghut kadhâddhiyân solèt bân aselèsè paham dâlem latèan koor.

È taon 1705, Bach èbâghi ta’ maso’ bân dhibi’en ngallè ka kotta Lubeck kaangghuy ngèdingngaghi panampèla Dietrich Buxtehude, Bach ngarep sopajâ bisa ngala’ posisina dhâddhi organis samarèna Buxtehude pènsiun tapè nyatana Buctehude mènta Bach dhâddhi peneros kalowargana nèka bi’ ana’ wa’towaan dâri lèma’ ana’na sè ètola’ bi’ Bach. 

Bach katon neng-enneng ra-kèra tello bulân, lebbi abit dâri bâkto cuti sè èghâbây sareng dèwan gereja. Bach ètegur bi’ dèwan gereja, bânnè polana telat tapè polana èrèngan koral. Kaangghuy abhâktè èrassa melarat malolo kaangghuy è toro’è jemaat.

È taon 1703, èpon berhasil mennang lomba kaangghuy dhâddhi organist è gereja Saint Blaise, Mulhausen, sè bâdâ è sekitar 55 kilometer dâri Arnstatdt. È dinna’, Bach lèbur ka Maria Barbara sè ternyata sapopona, dhibi’en pas nèka è taon sè padâ. È taon 1708 Bach aghâbây Gott is mein Konig (BWV 71).

 Bâkto katello’ 
Bach èolok kaangghuy dhâddhi organist sareng Pangeran Wilhelm Ernst, pangeran Weimar, sè cè' lèburrâ dâ' pamaènanna Bach bân nyotok kaangghuy aghâbây lebbi bânnya' komposisi. Bach odi' è Weimar kantos taon 1717. È taon 1713, è bâkto onèng jhâ' Bach ampon alamar ghâbây posisi mènangka organist è kotta Halle, Pangeran Wilhelm ngangka’ Bach ghâbây posisi konzertmeister bân nambâi gâjina. Namong mènangka konsèkuènsina, Bach kodhu aghâbây kantata bhân bulân. È taon 1716 posisi Kapelmeister (dirigen) èghântè'è sareng Georg Phillipe Telemann (1681-1767) sè aropaaghi komposer sè palèng èkennal è jaman Bach. È taon 1717 Bach ètarèma mènangka chapelmeister sareng Pangeran Leopold è Cothen bân èminta Pangeran Wilhelm kaangghuy èpaèlang. Parnyo'onanna Bach ètola’ namong èbâghi èntar ka Dresden kaangghuy aperjuangan improvisasi sareng pemain harpsichord Prrancis, Louis Marchand. è bulân Novèmber, Bach èpaambu kalabân ta' hormat sareng Pangeran Wilhelm.

 Sombher